Борис Младенов-Young
Не знам кога и кой ни е създал…

chitanka.info

Не знам кога и кой ни е създал

и тук ни е заселил на земята,

ала след таз рождена дата свята

сме я направили наш роб, васал…

От нея сме бозали с векове,

множили сме се и сме я сквернили,

изсмуквали сме крехките й сили

със алчността на хищни зверове.

Без разлика богат и сиромах,

след кратката житейска одисея,

един след друг сме трупали връз нея

човешка плът, превърнала се в прах.

Тъй с нашата вакханалия бурна

тя днес е станала огромна… урна!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.